Kommissionens forordning (EF) nr. 631/2003

af 7. april 2003

om ændring af forordning (EF) nr. 1334/2002 om gennemførelsesbestemmelser til Rådets forordning (EF) nr. 1638/98 for så vidt angår godkendelsesbetingelserne og fristerne vedrørende aktivitetsprogrammer for erhvervsorganisationer inden for olivensektoren for produktionsårene 2002/03 og 2003/04

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1638/98 af 20. juli 1998 om ændring af forordning nr. 136/66/EØF om oprettelse af en fælles markedsordning for fedtstoffer(1), ændret ved forordning (EF) nr. 1513/2001(2), særlig artikel 4a, stk. 4, litra a) og c), og

ud fra følgende betragtninger:

(1) I Kommissionens forordning (EF) nr. 1334/2002(3), ændret ved forordning (EF) nr. 1965/2002(4), er der for produktionsårene 2002/03 og 2003/04 fastsat regler for godkendelse af erhvervsorganisationer inden for olivensektoren og disses aktivitetsprogrammer med henblik på den EF-finansiering, der er fastsat i artikel 4a i forordning (EF) nr. 1638/98. For at forenkle forvaltningen af ordningen med henblik på at sikre en bred deltagelse af organisationer i sektoren bør der foretages en tilpasning af visse godkendelsesbetingelser for sammenslutninger af producentorganisationer inden for olivensektoren.

(2) Da finansieringsordningen for aktivitetsprogrammerne er ny, skal de godkendte erhvervsorganisationer inden for olivensektoren udføre et betydeligt arbejde i forbindelse med udarbejdelsen af udkastene til aktivitetsprogrammer. Derfor bør de tidsfrister, der omhandles i forordning (EF) nr. 1334/2002, forlænges.

(3) Forordning (EF) nr. 1334/2002 bør derfor ændres tilsvarende.

(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

I forordning (EF) nr. 1334/2002 foretages følgende ændringer:

1) Artikel 2, stk. 3, affattes således:

"3. Producentorganisationer og sammenslutninger deraf, der er godkendt i henhold til artikel 20c i forordning nr. 136/66/EØF, og andre erhvervsorganisationer inden for olivensektoren, der er anerkendt af medlemsstaten, og som indsender et aktivitetsprogram i henhold til artikel 5, betragtes som godkendt i henhold til nærværende forordning, hvis de opfylder kriterierne i stk. 1 og 2, jf. dog artikel 10, stk. 1. Dog kan højst 10 % af medlemmerne eller højst syv af medlemmerne af sammenslutningerne af producentorganisationer være producentorganisationer, som ikke er godkendt i henhold til litra a)."

2) I artikel 3, stk. 1, ændres datoen "den 31. marts 2003" til "den 31. maj 2003".

3) I artikel 5, stk. 2, første afsnit, ændres datoen "den 31. marts 2003" til "den 31. maj 2003".

4) I artikel 6, stk. 3, første afsnit, ændres datoen "den 31. maj 2003" til "den 31. juli 2003".

5) I artikel 11, stk. 2, første og andet afsnit, ændres datoen "den 30. juni 2003" til "den 5. september 2003".

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Den anvendes fra den 31. marts 2003.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. april 2003.

På Kommissionens vegne

Franz Fischler

Medlem af Kommissionen

(1) EFT L 210 af 28.7.1998, s. 32.

(2) EFT L 201 af 26.7.2001, s. 4.

(3) EFT L 195 af 24.7.2002, s. 16.

(4) EFT L 300 af 5.11.2002, s. 4.